
ประกาศเทศบาลตำบลทอนหงส์
เรื่อง  ประมูลจ้างด้วยระบบอิเล็กทรอนิกส์  โครงการก่อสร้างทางเท้าบริเวณสี่แยกถนนสายดอนคา  - วังลุง    ทั้งสองด้าน  และ โครงการก่อสร้างทางเท้าบริเวณสี่แยกถนนสายดอนคา  – หน้าทับ    ทั้งสองด้าน  
ณ  หมู่ที่    2    ตำบลทอนหงส์    อำเภอพรหมคีรี    จังหวัดนครศรีธรรมราช
------------------------------------------------
 

ด้วยเทศบาลตำบลทอนหงส์   อำเภอพรหมคีรี     จังหวัดนครศรีธรรมราช มีความประสงค์จะประมูลจ้างด้วยระบบอิเล็กทรอนิกส์    จำนวน   2  โครงการ   โดยมีรายละเอียดดังนี้


โครงการที่  1  ก่อสร้างทางเท้าบริเวณสี่แยกถนนสายดอนคา  -  วังลุง ทั้งสองด้าน   เพื่อทำการก่อสร้างพื้นทางเท้า  กว้าง   2.10  เมตร ยาวรวม  2   ด้าน  700  เมตร    รายละเอียดตามแบบแปลนเทศบาลตำบลทอนหงส์  ณ   หมู่ที่  2   ตำบลทอนหงส์    อำเภอพรหมคีรี   จังหวัดนครศรีธรรมราช    และติดตั้งป้ายประชาสัมพันธ์โครงการ     ราคากลางของงานก่อสร้าง    1,910,400.-  บาท      (หนึ่งล้านเก้าแสนหนึ่งหมื่นสี่ร้อยบาทถ้วน)


โครงการที่  2 ก่อสร้างทางเท้าบริเวณสี่แยกถนนสายดอนคา-หน้าทับ ทั้งสองด้าน  เพื่อทำการก่อสร้างพื้นทางเท้า  กว้าง   2.10  เมตร     ยาวรวม  2   ด้าน  460  เมตร    รายละเอียดตามแบบแปลนเทศบาลตำบลทอนหงส์     ณ   หมู่ที่   2     ตำบลทอนหงส์      อำเภอพรหมคีรี   จังหวัดนครศรีธรรมราช    และติดตั้งป้ายประชาสัมพันธ์โครงการ ราคากลางของงานก่อสร้าง 1,271,300.-บาท(หนึ่งล้านสองแสนเจ็ดหมื่นหนึ่งพันสามร้อยบาทถ้วน)

ผู้มีสิทธิเสนอราคาจะต้องมีคุณสมบัติดังต่อไปนี้

1.  เป็นนิติบุคคลหรือบุคคลธรรมดา ผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์ดังกล่าว ซึ่งมีผลงานก่อสร้างประเภทเดียวกัน และต้องเป็นผลงานในสัญญาเพียงสัญญาเดียว  โครงการที่  1  ก่อสร้างทางเท้าบริเวณสี่แยกถนนสายดอนคา – วังลุง  ทั้งสองด้าน       ในวงเงินไม่น้อยกว่า     955,200.- บาท        (เก้าแสนห้าหมื่นห้าพันสองร้อยบาทถ้วน)  และโครงการที่  2   ก่อสร้างทางเท้าบริเวณสี่แยกถนนสายดอนคา - หน้าทับ ทั้งสองด้าน    ในวงเงินไม่น้อยกว่า    635,650.- บาท  (หกแสนสามหมื่นห้าพันหกร้อยห้าสิบบาทถ้วน)    และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ  หรือหน่วยงานเอกชนที่เทศบาลตำบลทอนหงส์เชื่อถือ 

2.  ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว


3.  ไม่เป็นผู้ได้รับเอกสิทธิ์ หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล
ของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

4.  เป็นผู้ผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลทอนหงส์

5.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบล
ทอนหงส์ และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์      
ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้

6.  ผู้เสนอราคาจะต้องวางหลักประกันซอง โครงการที่  1  ก่อสร้างทางเท้าบริเวณสี่แยกถนนสาย
ดอนคา  -  วังลุง  ทั้งสองด้าน  ในวงเงิน    95,520.- บาท   (เก้าหมื่นห้าพันห้าร้อยยี่สิบบาทถ้วน) และโครงการที่  2   ก่อสร้างทางเท้าบริเวณสี่แยกถนนสายดอนคา-หน้าทับ ทั้งสองด้าน  ในวงเงิน 63,565- บาท  (หกหมื่นสามพัน-
ห้าร้อยหกสิบห้าบาทถ้วน)   พร้อมกับยื่นซองประมูลด้วยระบบอิเล็กทรอนิกส์ 


กำหนดดูสถานที่ก่อสร้าง  ในวันที่   9  กันยายน  2552  ระหว่างเวลา  10.45  น. เป็นต้นไป          โดยให้ไปพร้อมกัน  ณ.สำนักงานเทศบาลตำบลทอนหงส์     อำเภอพรหมคีรี        จังหวัดนครศรีธรรมราช     
ใน  เวลา 08.30 น. และกำหนดรับฟังคำชี้แจงรายละเอียดเพิ่มเติมในวันเดียวกัน สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดดีแล้ว จะโต้แย้งสิทธิหรือผลประโยชน์อื่น ๆ ของตนไม่ได้


กำหนดยื่นเอกสารประมูลจ้างด้วยระบบอิเล็กทรอนิกส์ ในวันที่   16   กันยายน  2552 ระหว่าง   เวลา 09.00  น. ถึง 11.30  น. ณ. ที่ว่าการอำเภอพรหมคีรี   ศูนย์รวมข้อมูลข่าวสารการจัดซื้อจัดจ้างระดับอำเภอ  (ห้องท้องถิ่นอำเภอพรหมคีรี)  อำเภอพรหมคีรี  จังหวัดนครศรีธรรมราช  โดยถือเอานาฬิกาของห้องท้องถิ่นอำเภอพรหมคีรีเป็นเกณฑ์      และประกาศรายชื่อผู้มีสิทธิได้รับการคัดเลือกให้เข้าเสนอราคาในวันที่   17  กันยายน  2552  ตั้งแต่เวลา  13.00  น.  เป็นต้นไป  



 กำหนดวันประมูลจ้างด้วยระบบอิเล็กทรอนิกส์  ในวันที่   21  กันยายน  2552    โครงการที่  1  ก่อสร้างทางเท้าบริเวณสี่แยกถนนสายดอนคา  -  วังลุง  เวลา   14.00  น. ถึงเวลา  14.30  น.     และโครงการที่  2   ก่อสร้างทางเท้าบริเวณสี่แยกถนนสายดอนคา-หน้าทับ ทั้งสองด้าน  เวลา   14.40  น. ถึงเวลา  15.10  น.     

ผู้สนใจติดต่อขอซื้อเอกสารการประมูลจ้างด้วยระบบอิเล็กทรอนิกส์   โครงการที่  1   ก่อสร้าง
ทางเท้าบริเวณสี่แยกถนนสายดอนคา  -  วังลุง ทั้งสองด้าน      ราคาชุดละ   5,000.- บาท    (ห้าพันบาทถ้วน)  และโครงการที่  2   ก่อสร้างทางเท้าบริเวณสี่แยกถนนสายดอนคา-หน้าทับ ทั้งสองด้าน     ในราคาชุดละ   3,000.- บาท   (สามพันบาทถ้วน)   ได้ที่กองคลัง   เทศบาลตำบลทอนหงส์  ระหว่างวันที่  31   สิงหาคม  2552  ถึงวันที่  8  กันยายน 2552  หรือสอบถามทางโทรศัพท์หมายเลข  0-7539-4208, โทรสาร  0-7539-4003   หรือสืบค้นข้อมูลทางเว็บไซต์เทศบาลตำบลทอนหงส์  www.thonhongcity.go.th  หรือเว็บไซต์ของกรมบัญชีกลาง  www.gprocurement.go.th  

 
              ประกาศ  ณ  วันที่   31   เดือน   สิงหาคม  พ.ศ. 2552







    
          อมร  แคล้วภัย








      (นายอมร   แคล้วภัย)







            นายกเทศมนตรีตำบลทอนหงส์

